Page:Burns' celebrated songs.pdf/12

 12

Now Johnny was a clever chiel,

And here his suit he press'd sae weel,

That Jenny s heart grew saft as jeel.

And she birl’d her Bawbee.

Gin a Body meet a Body,

Gin a bodv meet a body

Comin thro’ the rye ;

Gin a body kiss a body,

Need a body cry ?

Ilka body has a body,

Ne’er a ane hae I;

But a’ the lads they loe me weel,

And what the waur am I ?

Gin a body meet a body,

Comin frae the well ;

Gin a body kiss a body,

Need a body tell ?

Ilka body has a body,

Ne’er a ane hae I,

But a' the lads they loe me weel,

And what the waur am I ?

Gin a body meet a body,

Comin frae the town,

Gin a body kiss a body,

Need a body gloom ?

Ilka Jenny has her Jockey,

Ne'er a ane hae I;

But a’ the lads they loe me weel.

And what the waur am I ?